ભારત અને વેસ્ટ ઈન્ડિઝની વન-ડે સીરિઝની પાંચમી અને અંતિમ વનડેમાં ભારતે વિન્ડિઝને 104 રનમાં ઓલઆઉટ કરી દીધા બાદ નવ વિકેટે મેચ જીતી લીધી હતી. વિન્ડિઝને આસાનીથી ભારતે પછાડ્યું હતું અને આ સાથે જ સીરિઝ પર 3-1થી કબ્જો કરી લીધો છે. 105 રનના લક્ષ્યાંકનો પીછો કરી રહેલી ભારતીય ટીમે રોહિત શર્મા (63*)ની અડધી સદી અને કેપ્ટન વિરાટ કોહલી (33*)ની ભાગીદારીથી 14.5 ઓવરમાં જ સરળતાથી લક્ષ્યાંક પાર કર્યો હતો. આ અગાઉ ભારતીય બોલર્સની ઘાતક બોલિંગ સામે વિન્ડિઝની ટીમે ઘૂંટણીયા ટેકવી દીધા હતા.